Aviatyrannis

Elaf Aviatyrannis äbinon dinosaur grupa: Tyrannosauroidea se fin Yurata, in Portugän pätuvöl. Päbepenon fa hiel Oliver Rauhut ün 2003. Nem onik sinifon „lemot-tirenan yuratik“. Binon balaf elas Tyrannosauroidea vönädikün ya petuvölas (vönädikünaf binon elaf Guanlong, u ba elaf Iliosuchus, if duton vo lü grup: Tyrannosauroidea).

El Aviatyrannis äbinon ba timakompenaf dinosaura votik grupa: Tyrannosauroidea: elaf Stokesosaurus Lamerikänik. El Aviatyrannis igo pägivülon primo ele Stokesosaurus. Fösils smalotik ona no nog saidons ad gespikön säki, va els Aviatyrannis e Stokesosaurus äbinons dinosaurabid ot.

Soäs elafs Tyrannosauroidea primöfik votik, el Aviatyrannis äbinon ze smalik. Fösil patedik, as sam, binon lögabom (ilium) lunotü milmets te 90. Bid patedik, Aviatyrannis jurassica, päbepenon fa el Rauhut in 2003.

 Literat 
 Rauhut, Oliver W. M. 2003. A tyrannosauroid dinosaur from the Upper Jurassic of Portugal. Palaeontology, toum: 46, pads: 903-910.

 Yüms plödik 
 Nüns dö el Aviatyrannis se bevüresodatopäd: DinoData (nunädam peflagon, glato).

Klad:Fösils

Klad:Dinosaurs